MÓTAL 101 ROF
-Komin inn. -Skipherra.
Rétt hjá þér. Þakglugginn var skjár.
Miklar truflanir.
Skrýtið. Einhvers konar Mótal.
Líkist gömlum kóða.
Virðist kunnuglegt.
Settu pinna. Bið um aðstoð.
-Ég kanna þetta. -Bugs?
Ef hershöfðinginn fréttir ...
Sakar ekki að kíkja aðeins.
Heyrðirðu þetta?
Merkið var rakið.
Bugs, þetta gæti verið gildra.
Bugs!
Kyrr! Hreyfðu þig ekki!
Við skjótum!
Lyftu höndunum mjög varlega.
HJARTA BORGARINNAR HÓTEL
Hér koma þeir.
Hvert eruð þið að fara?
Við vöruðum þig við.
Við ráðum við eina litla stelpu.
Þið sóið tíma ykkar. Mínir menn koma með hana niður.
Nei, varðstjóri.
Þínir menn eru allir dauðir.
Seq, ertu þarna?
Gamli kóðinn krassar.
Óskýr mynd. Stilli á hljóð.
Þetta er brot á reglum hershöfðingjans.
Ég veit það.
En eitthvað er að gerast.
Eitthvað mikilvægt.
Andskotinn.
Við vitum hvað gerist.
Hún buffar þá.
Nú hringir hún.
Línan var rakin.
-Og síðan ... -Hleypur hún burt.
Nokkrir útsendarar?
Ég þekki þessa sögu.
Hér var upphaf alls.
Fjandinn hafi það.
Upphaf hans.
Heldurðu að Mótalið sé lúppa eða hringrás?
Einhvers konar raðlíkan sem þróar forritið, til hvers?
Ég veit það ekki.
En ég mun komast að því.
Allt í lagi.
Svo mikið déjà vu en samt alrangt.
Því er gamall kóði endurnýttur?
Ég veit það ekki.
Ef þetta á að vera Trinity fór þetta ekki svona.
Kannski er þetta önnur saga.
Bugs, komdu þér burt.
Hlýtur að vera gildra.
Fjandinn.
Haldið áfram.
Ótrauðir.
Ég bara
rata sjálf út.
Drepið hana.
ANDERSON
FYRIR ÞÁ SEM ÉTA SKÍT
Ó, Seq!
-Því bjargaðirðu mér? -Þú fyrst.
Hver ertu? Hvaðan komstu?
Allt í lagi.
Ég heiti Bugs.
Eins og Kalli kanína.
Eða hlerunartæki.
Veistu að þetta er Mótal?
Hvað er Mótal?
Hermilíkan sem þróar forrit.
Skilurðu að þú ert
gervigreind?
Ég veit hvað ég er.
Og starf mitt er að finna og drepa mannfólk
eins og þig.
Og þó ...
Erum við hér.
Hér erum við.
Vita aðrir útsendarar af herberginu?
Hvernig fannstu það?
Það var enginn hjá lyklasmiðnum.
Ég fór að leita.
Og þú fannst sífellt meira.
Þannig er líf mitt.
Hvað?
Ég kannast við herbergið.
Fjandinn sjálfur.
Þetta er íbúðin hans.
Áttu við Thomas Anderson?
Ég leitaði alls staðar. Hann er ekki til.
Hann hætti að vera Thomas fyrir löngu.
Þú gætir þekkt hann undir réttu nafni.
Neo.
Þú þekkir hann.
Allt í lagi.
Ég trúi því ekki. Eftir öll þessi ár.
Sko, flestir halda að Neo sé dáinn.
Ég veit að svo er ekki
því ég hef séð hann.
Hvar?
Það er erfitt að útskýra en ...
... um leið og hann leit á mig
fann ég eitthvað ...
... opna huga minn.
Allt í lagi.
Eitthvað svipað kom fyrir mig.
Ég sá mynstur.
Það var alls staðar.
Við sjáum það ekki en við erum föst í undarlegum lúppum.
Ég sá það einhvern veginn í speglinum.
Aðeins örstutt, en eins og þú sagðir.
Skyndilega skildi ég það.
Þetta er ekki raunverulegur heimur.
Í fyrsta sinn fann ég fyrir ósviknum tilgangi.
Ég vissi hver ég var
og hvað ég þurfti að gera.
Hver ert þú?
Hvað þarftu að gera?
Ég er
Morfeus.
Ég verð að finna Neo.
Morfeus.
Allt í lagi.
Guð minn góður.
Ég kem þér héðan.
Ég vil vita hver hannaði Mótalið.
Jæja, fylgdu mér.
Þú verður að vera klár að fara.
Ef ekki og þér finnst þú eiga heima hér ...
Kallarðu þetta val?
Þegar mér var boðið þetta
þvældi ég um tvíhyggjuna
og harðneitaði að gleypa táknræna smættun lífs míns.
Konan með pillurnar hló. Ég sá ekki aðalatriðið.
Hvað er það?
Valið er aðeins tálsýn.
Þú veist hvað þú þarft að gera.
Sannleikann.
Allt í lagi.
Gömul bygging með þakglugga og mörgum tröppum.
Lafayette.
Einar dyr liggja þangað.
-Ekkert viðnám. -Hvað nú?
Andaðu.
Brottnámið virkar svipað fyrir menn og forrit.
Allt í lagi.
-Hey. -Hey.
Aldrei mátað svona gleraugu.
Þú ert flottur. Hvaða dyr?
-Örugglega ... -Allt í lagi.
White útsendari.
Smith útsendari?
Áfram!
Seq, heyrirðu í mér?
Hélt ég hefði misst þig.
Hvar er skjárinn?
Bugs, hann er útsendari!
Glugginn þarna! Með krafti!
FRAMÚRSKARANDI LEIKJAGERÐ
TVÍUND
LEIKUR ÁRSINS 1999 FYLKIÐ
Hvað í ...?
VARÚÐ - INNBROT
Hver fjandinn!
Er eitthvað að?
Ég krassaði smá.
Daginn, Bobbi. Daginn, gaur.
Svo fallegur dagur til að vera á lífi, ekki satt?
Vesen?
Hann týndi einhverju.
Er þetta Fylkis -kóði?
Örlítil Mótaltilraun.
Fyrir Tvíund?
FJÁRMÁLAFUNDUR
Mig vantar kaffi.
Kaffi. Já, strax. Ég splæsi.
Ég vil ekki smjaðra of mikið
en í fyrsta sinn sem ég spilaði þríleikinn varð ég agndofa.
Þversögnin um frjálsan vilja eða örlögin.
Erum við öll reiknirit sem hlýða skipunum
eða getum við frelsast?
Snilld, innan samhengis leiksins.
Vissirðu að hann gagntók líf mitt?
Já, ég féll í sjöunda bekk.
Leikurinn sligaði mig næstum.
-Eins og þú hefur sagt. -Samt erum við hér.
Segðu mér, herra Anderson, er það frjáls vilji
eða örlög okkar?
Ó, já.
Þarna er hún.
Algjör helvítis MILF.
Skrambinn, fyrirgefðu.
Ég er lúði. Vélar ólu mig upp.
Þú ættir að fara.
Nei, ég lofa að sýna bestu hliðina.
Bestu hliðina.
Já.
Hefurðu talað við hana?
Veistu hvað?
Þú hefur gert svo margt fyrir mig. Ég skal gera þetta fyrir þig.
Nei, Jude. Hættu.
-Afsakaðu. -Takk fyrir.
Sæl.
Ég veit að þetta er óvænt. Ég heiti Jude Gallagher.
Ég vinn fyrir leikjaframleiðandann Deus Machina.
Sæll, Jude. Tiffany.
Tiffany. Ég átti ekki von á því.
-Mamma dýrkaði Audrey Hepburn. -Jude.
Þetta er stórvinur minn, Thomas Anderson.
Hann er heimsfrægur
og margir telja hann besta leikjahönnuð okkar tíma.
Afsakaðu þetta.
-Jude. -Talaðu við hana.
Sæll, Thomas. Allir kalla mig Tiff.
Komdu sæl.
Höfum við hist?
Við erum bæði fastagestir.
Má ég borða snúðinn?
Ertu að reyna að negla mömmu?
Brandon!
Má ég fá bita?
Hvað segirðu, elskan? Við verðum sein.
Chad, eiginmaður minn.
-Gaman að kynnast þér. -Sæll.
Callie þarf að komast á æfingu.
Auðvitað. Afsakið.
Drífum okkur, krakkar.
MÓTAL 101 FINNST EKKI
Hvað?
MÓTAL 101: SKRÁ HREINSUÐ
Afsakaðu, það er yfirmaðurinn.
"Milljarðar manna lifa lífi sínu
í algleymi."
Ég dýrka þessa línu.
Skrifaðir þú hana?
Alltaf þegar ég stend hérna ...
Ég meina, OMG.
Fullkomið. Hlýtur að vera plat.
Ekki satt?
Jú.
Einmitt.
Fáðu þér sæti.
Viltu sígó?
Hættirðu ekki?
Hætti að kalla það ávana.
Nú er það sakbitin sæla.
Má ég auðvelda þér þetta?
Tvíund fer yfir fjárhagsáætlun.
Þetta snýst um stærra mál en það.
Þetta snýst um framtíð okkar. Viðkvæmt mál sökum fortíðar okkar.
Hvað áttu við?
Hvernig gengur meðferðin?
Vel.
Einhverjar
uppákomur?
Nei.
Það er frábært.
Ég veit að okkur hefur greint á um ýmislegt.
Hvað sagðirðu um fyrsta fundinn?
Að hann minnti helst á yfirheyrslu hjá FBI.
En sjáðu þetta allt.
Þetta gerðum við.
Í sameiningu.
Já.
Hvað nú?
Hlutirnir breytast. Markaðurinn er snúinn.
Þú skilur hvers vegna ástkært móðurfélag okkar, Warner Bros,
ákvað að gera framhald af þríleiknum.
Hvað segirðu?
Þau gera það með eða án okkar.
Ég hélt að þau gætu það ekki.
Þau geta það.
Og þau slíta samningnum ef við vinnum ekki með þeim.
Í alvöru?
Þú sagðir að fyrir þér væri sögunni lokið
en það er málið með sögur.
Þeim lýkur aldrei, er það?
Við segjum sömu sögur og okkur voru sagðar
bara með öðrum nöfnum og öðrum andlitum
og ég verð að segja að ég hlakka svolítið til.
Eftir öll þessi ár förum við aftur að upphafinu.
Aftur í Fylkið.
Ég ræddi við markaðsdeildina ...
Tom?
Já.
Er allt í lagi?
Já.
Hvernig leið þér þarna?
Hvernig leið mér?
Mér leið eins og ég væri annaðhvort að fá taugaáfall aftur
eða að ég lifði í raun í tölvugerðum veruleika
sem hefði fangað mig
aftur.
Ekki mikið val.
Nei.
Kannski áttu fleiri en tvo kosti.
Kannski eru fleiri leiðir til að skilja hvað gerðist.
Já.
Thomas, þú lifðir af sjálfsvíg
og hefur gríðarlega auðugt ímyndunarafl.
Það hefur unnið saman að sköpun hættulegs hugarburðar í lífi þínu.
Í gær fórstu á fund með viðskiptafélaga.
Hann sat fyrir þér
og sagði þér að hanna leik sem þú sagðist aldrei gera.
Þessi árás svipti þig röddinni.
Hann réðst á þig og hugur þinn varðist.
Þú svaraðir í sömu mynt.
Við höfum rætt um gildi aðlagaðrar reiði í meðferð við tráma.
Ég vil alls ekki að þú endurtakir taugaáfallið
en ég tel þetta bera vott um heilbrigða sjálfsvörn.
Það sem meira er, man ég hvað þú áttir erfitt með að deila svona löguðu.
Það sýnir mér hversu langt við erum komnir.
Á ég að endurnýja lyfseðilinn?
Já.
Ég veit að ég tala fyrir hönd allra
þegar ég segist hlakka mikið til
að vinna að leik sem
gjörbreytti leiknum.
Hérna eru niðurstöður rýnihópsrannsóknanna.
Hér eru tölurnar
ásamt hugrenningatengslum sem vörumerkið vekur.
Algengustu orðin voru "frumleiki" og "ferskleiki"
og þið skuluð hafa það í huga
þegar þið vinnið að Fylkinu 4.
Og kannski enn fleirum.
Hvað gerði Fylkið öðruvísi? Leikurinn ruglaði í þér.
Nákvæmlega.
Fólk vill fá okkur í heilann
að kveikja á WTF-taugamótunum.
Hvað gerði Fylkið öðruvísi? Hann ruglaði í þér.
Fólk vill fá okkur í kollinn
að kveikja á taugamótum sem segja "Hvað er í gangi?"
Ég var ekki hrifinn af fyrsta leiknum, ólíkt sumum ykkar.
Ég hef ekki úthald
í leiki sem krefjast greiningar.
Ég vil stóra, háværa og heimskulega leiki.
Byssur! Helling af byssum.
Fylkið snýst um usla.
-Enga heilalausa spennu. -Einmitt.
Fylkið er heilaklám. Heimspeki í glansandi ...
-Þröngum plastgalla. -Já.
Hugmyndir þykja sexí í dag.
"EINFALDARA AÐ JARÐA VERULEIKANN EN AÐ FARGA DRAUMUM."
LÍSA Í UNDRALANDI OG Í GEGNUM SPEGILINN
-Fylkið snerist auðvitað um ... -Transpólitík.
Dulinn fasisma.
-Myndlíking ... -Fyrir kapítalískt arðrán.
Þetta má ekki vera enn ein endurræsing eða endurgerð ...
Því ekki? Endurræsingar selja.
Við erum í rangri kanínuholu.
Ef þú talar um Fylkið ...
Fylkið ... Fylkið ... Fylkið ...
... þá sjá allir þetta.
Ég kem takmarki okkar fyrir í tveim orðum.
Skottími! Skottími!
Það er eitt orð.
Við þurfum nýjan "skottíma".
Gjörbyltum leikjaheiminum aftur.
Gjörbyltum leikjaheiminum aftur!
Góðan daginn, Tiff.
Það vanalega?
Veistu hvað, Skroce? Ég er villt í dag.
Ég ætla að prófa cortado.
Flaggaðu fríkfánanum.
Má ég borga?
Sæll.
Sæl.
Ég vildi eignast fjölskyldu
en var það vegna þess að konur áttu að vilja hana?
Hvernig veistu hvort þú vilt það
eða uppeldið hafi kennt þér að vilja það?
Ég greiði sálgreini stórfé fyrir að svara slíkum spurningum fyrir mig.
Skynsamlegt.
Ég ætti að leita mér hjálpar en ég er allt of þreytt.
Börn eru lýjandi, þú veist.
Nei, ég hef aldrei átt börn.
Alveg rétt, ég vissi það.
Ég gúglaði þig víst.
Hvernig er að vera frægur leikjahönnuður?
Hlýtur að vera magnað.
Mjög mikil vinna.
Stundum er það magnað.
En oftast ...
Ég veit ekki.
Þú bjóst til Fylkið. Jafnvel ég þekki það.
Já, við skemmtum nokkrum krökkum.
Svo þess virði.
Má ég spyrja að einu um leikinn?
Auðvitað.
Byggðirðu aðalpersónuna á sjálfum þér?
Það er mikið af mér í honum.
Kannski aðeins of mikið.
Má ég spyrja að öðru?
Endilega.
Það er kona í leiknum.
Trinity.
Er það ekki líka skrýtin tilviljun?
Guð, jú.
Mér líkar við hana.
Mér líkar við Trinity.
Fíla Ducati-hjólið.
Önnur tilviljun. Ég dýrka mótorhjól.
Við Kush, vinur minn, smíðum þau.
Í alvöru?
Þú hefur sálgreini og ég hef hjólin.
Ég skoðaði myndir af Trinity úr leiknum þínum.
Ég sýndi Chad eitt atriði og spurði hann álits.
Hann skildi mig ekki fyrr en ég spurði:
"Er hún ekkert lík mér?"
Veistu hvað hann gerði?
Hann hló.
Ég hló líka eins og það væri brandari.
En ekki hvað?
Ég varð svo reið.
Hataði sjálfa mig fyrir að hlæja.
Mig langaði að sparka fast í hann.
Ekki of fast. Bara nógu fast til að kjálkabrjóta hann.
Nú sérðu líklega eftir því að hafa sest hjá mér.
Þetta er það besta sem ég hef gert lengi.
Ég verð að svara.
Tiff hérna.
Guð, nei.
Ég kem strax.
Yngsti krakkinn stakk Legókubb í nefið á sér.
Ég verð að fara.
Vonandi hittumst við aftur.
Það var tilkynnt um neyðarástand.
Farið rólega að næsta útgangi og yfirgefið bygginguna.
Hvað gengur á?
Einhver 14 ára að hrekkja okkur.
-Fúll vegna uppfærslu. -Eða bara algjör deli.
Farið að útgöngunum. Við rýmum bygginguna.
ÓÞEKKTUR SENDANDI
HALLÓ NEO
EF ÞÚ VILT SVÖR VIÐ SPURNINGUNUM SKALTU FARA AÐ HURÐINNI VIÐ ENDA GANGSINS.
NÚNA STRAX!
HVER ER ÞETTA?
ÞÚ VEIST HVER.
Þessa leið, herra.
Jude?
Jude!
Loksins.
Ég var í vafa um þessa vísun en stóðst ekki mátið.
Hvað?
Morfeus fyrsti. Við gluggann.
Þrumur, eldingar og dramatík.
Loksins.
Svona löngu seinna geng ég út um klósettbás.
Harmleikur eða farsi?
Ég þekki þig.
Maður hittir ekki oft skaparann.
Þetta er ekki að gerast.
Jú, svo sannarlega.
Þú ert ekki karakter sem ég forritaði.
100% náttúrulegur.
Hvernig?
Allar útskýringarnar.
Nei.
Nei, nei, nei.
Hvað meinarðu?
Þú gerðir þetta. Þetta var þín hugmynd.
Þetta var bara prófun. Tilraun.
Tilraun?
Þú tróðst mér í lítið Mótal
og gerðir mig næstum geðveikan við að leita að þér
í tilraunaskyni.
-Útgangurinn gefur sig. -Pillan er eftir.
Tíminn er á þrotum.
Ég veit. Hann er í losti.
Það var erfitt að hakka spegilinn.
Hann er enn opinn.
Þetta getur ekki verið raunverulegt.
Skotmark fundið.
Þetta er ekki að gerast.
Þetta er allt ímyndun. Allt ímyndun.
Vertu kyrr þarna.
Þetta er ekki að gerast.
Vertu grafkyrr!
Neo!
Guð minn góður!
Neo!
Herra Anderson!
Nei!
Það stenst ekki.
Ég hef saknað þín.
Þetta er ímyndun.
Heyrirðu í mér, Thomas?
Fylgdu rödd minni.
Finndu fyrir fingurgómunum. Hvað snerta þeir?
Bjallan.
Heyrirðu í bjöllunni?
Manstu hvað gerðist? Hvernig þú komst hingað?
Þú hefur gengið.
Ég heyrði í Déjà Vu fyrir utan, opnaði dyrnar og sá þig.
Geturðu talað um þetta?
Þegar við byrjuðum
gastu ekki lengur greint á milli veruleikans og hugarburðar.
Þú hafðir reynt að stökkva fram af þaki.
Þú sagðist vilja fljúga burt.
Við höfum náð langt síðan þá
en þú virðist sérlega slæmur núna.
Hvernig byrjaði það?
Hann sendi mér skilaboð.
Hver?
Morfeus.
Hann er kominn aftur.
Það var samt ekki hann.
Það var forrit sem ég hannaði fyrir Mótal.
Og þessi Mótal-Morfeus
vildi hjálpa þér að sleppa úr sýndarveruleika sem kallast Fylkið.
Er ég klikkaður?
Við notum ekki það orð hér.
Hvaða orð á ég að nota?
Hvaða orð útskýrir það sem kemur fyrir mig?
Má ég sjá skilaboðin?
Þeim var eytt.
Ef við keyrum saman á skrifstofuna þína,
hvað finnum við þar?
Ekki neitt.
Það var engin árás.
Enginn var drepinn.
Enginn sendi skilaboð.
Þetta var allt ímyndun.
Á ég að segja það?
Trúirðu því?
Það virtist raunverulegt.
Að sjálfsögðu.
Takmark þitt var að hanna leik sem varð ekki greindur frá raunveruleikanum.
Til að takast það
breyttirðu hluta lífs þíns í frásögn.
Göfguð reiði í garð viðskiptafélaga
gerði hann að erkióvini.
Gift kona að nafni Tiffany varð Trinity í harmrænni ástarsögu.
Jafnvel óbeit þín á kettinum mínum rataði í Fylkið þitt.
Ekkert athugavert við það.
Svona vinna listamenn.
En það er verra þegar hugarburður leggur okkur eða aðra í hættu.
Við viljum ekki að neinn skaðist,
er það, Thomas?
Sæll, Thomas. Allir kalla mig Tiff.
-Hver ert þú? -Ég heiti Trinity.
Enginn segir þér að þú sért ástfanginn. Þú finnur það í húð og hár.
Úr hreðjum í bein.
Finnurðu þetta?
Ég sleppi aldrei takinu.
Slepptu takinu á öllu, Neo.
Frelsaðu huga þinn.
Virðist vera einfalt.
Frelsa hugann. Fjandinn.
Allt í lagi.
Frelsa hugann.
Ég flýg
eða ég fell.
Hver ert þú?
Þú manst ekki eftir mér
en þú breyttir lífi mínu fyrir löngu
þegar þú stökkst fram af öðru þaki.
Þá var ég eins og hver annar kopartoppur og lifði í blekkingu
þar til ég leit upp og sá þig.
Þú varst annar, en ég sá samt
hver þú varst í raun
rétt áður en
þú stökkst.
En þú féllst ekki.
Hakkaðir þú Mótalið mitt?
Já.
Þetta er Jude.
Hann er ekki vinur heldur forrit sem temur þig.
Hann er á leið hingað með útsendara.
Jude.
Ég hef hringt í alla nótt. Við erum í miklum vanda.
Ertu einn?
Það er sexí spurning, gaur.
Þau líkjast ekki útsendurum.
Þær nota botta sem gætu verið hver sem er
svo þú getur engum treyst.
Því ætti ég að treysta þér?
Ef þau opna dyrnar missum við tenginguna.
Ég verð klófest og drepin
og þú ferð aftur í hamstrahjólið þitt
eins og síðast þegar þú reyndir að stökkva út.
Ég veit af hverju þú hafðir Mótalið opið.
Einhver annar þurfti að frelsa Morfeus.
Hans vegna náðum við til þín.
Ég veit þetta, rétt eins og ég vissi að ég myndi finna þig.
Og að þá yrðir þú tilbúinn í þetta.
Ef þú vilt sannleikann
verður þú að fylgja mér.
Þá það.
Hvar erum við?
Í Tókýó.
Gátt á ferð torveldar rakningu.
-Seq er sá besti. -Gáttin er hrein.
Engir skuggar.
Ég man ekki eftir þessu.
Nú þarf ekki að hlaupa í símaklefa.
Dyrnar til hægri.
Hugarástand og umhverfi.
Ó, nei.
Allt snýst um hugarástand
og umhverfi.
Fyrstu kynnin gengu illa svo við töldum að ýmislegt úr fortíð þinni
gæti komið þér í núið.
Ekkert slær betur á kvíðann
en örlítil nostalgía.
Myndefni úr leiknum þínum.
Tíminn vinnur gegn okkur
og svo framvegis.
Það er ekki hægt að segja neinum hvað Fylkið er, bla, bla, bla.
Þú verður að sjá til að trúa.
Tími til að fljúga.
Bíddu.
Ef þetta er raunverulegt
og ég missti ekki vitið, þýðir það þá
að þetta hafi gerst?
En ef það er satt ...
... þá dóum við.
Augljóslega ekki.
Vélarnar héldu þér á lífi
og lögðu mikið á sig til að fela þig
en við vitum ekki hvers vegna.
Fela mig?
Ég vann við að búa til tölvuleik sem kallast Fylkið.
Þær virðast ekki hafa falið neitt.
Við höfum fylgst lengi með fyrirtækinu og kannað hvern Thomas Anderson.
Við vissum ekki að þær gætu breytt stafrænni ásýnd þinni.
Hylkin skapa stafræna ásýnd með kerfi sem kallast Svipmót.
Svona sérðu þig.
En þeim tókst að breyta stafrænni lúppu þinni.
Svona sjá allir aðrir þig.
20 ár?
Því tók það ykkur 20 ár að finna mig?
Það tók miklu lengri tíma.
Það eru rúm 60 ár síðan þið Trinity fluguð að Vélaborginni.
Hvað segirðu?
Margt sem við vitum ekki.
Eins og af hverju þú eldist varla og hve oft ásýnd þinni var breytt.
En nú sýnist okkur
að enginn hafi fundið þig því þú vildir það ekki.
-Það er ekki satt. -Kannski ekki.
Kannski er ekki satt að þú hafir horfið
því að þú vannst með Vélunum frá upphafi.
Morfeus, hættu.
Ég meina bara að nú er komið að því
að þú sýnir okkur hvað er raunverulegt.
Ef þú vilt losna
tekurðu þessa pillu.
En ef þú ert þar sem þú átt heima
geturðu snúið aftur í þetta.
Hvern einasta dag.
Aftur og aftur, að eilífu.
Andskotinn.
Þétta lúppu.
Cybebe þarf turnmerkið.
Ég næ daufu merki.
Greinilega utan kerfis.
Skipherra, ég sé ýmislegt undarlegt.
-Hvað? -Eins konar ágræðing.
Thomas?
Guð minn góður.
Æ, nei.
-Við erum ekki ein. -Hvernig fundu þær okkur?
Thomas, ekkert af þessu er raunverulegt.
Þú ert í miðju alvarlegu geðrofi.
-Lexy? -Alveg að koma.
Thomas?
Thomas, gerðu það. Þetta er ekki leikur.
Finndu höndina á mér.
Þetta er raunverulegt.
Vertu hjá mér.
Nei. Nei.
Vertu hjá mér.
Neo!
Morfeus!
Áfram, áfram.
-Bottar virkjaðir. -Það er sveimur.
Komdu!
Skjár á salerninu!
Já.
Komdu!
Hvar, Seq?
-Þessi spegill. -Hvað?
Við pössum ekki.
Þetta er eina leiðin héðan.
Ég veit, ég veit.
Hugsaðu um fjarvíddina. Stækkar ef þú ferð nær.
Jæja, komdu.
Inn með þig.
Trinity.
Nei!
Velkominn aftur í raunveruleikann.
Trinity.
Hvað er títt, doksi?
Honum var viðhaldið vel
en þetta lítur samt illa út.
-Við missum hann. -Prófum endurræsingu.
Gerðu það.
Ég man eftir þessu.
Þetta er Rýmið.
Mitt á milli alls
og einskis.
Velkominn í slotið.
Ég hékk í skipstölvunni ...
... og lærði allt um þig.
Og mig.
Gættu þín. Þetta steikir í þér heilann.
ÞEKKTU ÞIG
Eru minningar sem breytt var í sögur síður raunverulegar?
Er veruleiki sem byggir á minningum hugarburður?
Hvað mitt hlutverk varðar er mín besta ágiskun
að þú hafir forritað mig til að endurspegla þau tvö öfl
sem hjálpuðu þér að finna þig,
Morfeus og Smith útsendara.
Það er samsetning af mótforritun sem var ...
Segjum bara meira en lítið klikkuð.
En þetta virkaði því hingað erum við komnir.
Og nú slæmu fréttirnar.
Heilinn í þér er háður öllu ruslinu
sem Fylkið hefur dælt í þig árum saman.
Alvarlega háður.
Þú færð slæm fráhvörf.
Læknabottar telja lífslíkurnar litlar.
En þeir þekkja þig ekki eins og ég.
Ég veit nákvæmlega hvað þú þarft.
Ertu ekki að grínast?
Ekkert grín.
Gæti verið fyrsti dagur þess sem þú átt eftir ólifað.
Ef þú vilt það ...
... skaltu berjast fyrir því.
Nei, ég er hættur að berjast.
Er það?
Hvað er hann að gera?
Já, þær hafa kennt þér vel.
Létu þig halda að þú verðskuldaðir aðeins heim þeirra.
En þú vissir að það væri lygi.
Hluti af þér mundi hvað var satt.
Þú þekkir mig ekki.
Ekki?
Ég þekki þig því ég veit hvað eitt skiptir þig máli.
Þess vegna ertu hérna og enn að berjast.
Þess vegna gefstu aldrei upp.
Koma svo, Neo!
Komið að þessu.
Síðasti sénsinn þinn.
Berstu fyrir lífinu ef þú vilt sjá Trinity aftur.
Berstu fyrir henni!
Fjandinn.
Berstu fyrir henni!
-Hæ. -Hæ.
Má ég ...?
Hvernig hefurðu það?
Ef innstungan er raunveruleg ...
... hafa Vélarnar tekið líf mitt ...
... og breytt því í tölvuleik.
Hvernig hef ég það?
Ég veit það ekki.
Hvernig á ég að vita það?
Er það ekki málið?
Ef við vitum ekki hvað er raunverulegt ...
... getum við ekki varist.
Þær tóku sögu þína.
Eitthvað sem var
fólki eins og mér mikils virði
og breyttu í eitthvað smávægilegt.
Þannig virkar Fylkið.
Það notar hverja hugmynd sem vopn.
Hvern draum.
Allt sem skiptir okkur máli.
Hvar er betra að fela sannleikann en í hversdagslegum tölvuleik?
Hljómar eins og Véfréttin.
Ég hef heyrt mikið um hana.
Hún fór áður en ég frelsaðist.
Fór hún?
Þegar nýrri útgáfu Fylkisins var hlaðið upp
var gerð hreinsun.
Þær lofuðu friði en gáfu okkur hreinsun.
Nei.
Friðurinn ríkti.
Það var þér að þakka og það breytti öllu.
Mér finnst það samt ekki hafa breytt neinu.
Fylkið er eins eða verra.
Ég er kominn aftur á upphafsreit.
Mér finnst eins og allt sem ég gerði,
allt sem við gerðum ...
... hafi ekki skipt nokkru máli.
Það skipti allt máli.
Ég skal sýna þér.
MNEMOSYNE SMÍÐUÐ Í ESB - ÁRIÐ 2274
Þetta er áhöfnin mín.
Umsjónarmaðurinn, Seq.
Sequoia, allir kalla mig Seq.
Gaman að kynnast þér.
Pabbi dýrkaði risafurur.
Þegar hann frelsaðist og sá að þær væru útdauðar
bugaðist hann næstum.
En hann kynntist mömmu
og hér er ég.
Þetta eru Lexy, Berg og Ellster.
Halló.
Þú þekktir afa minn, Roland skipherra.
Var Roland afi þinn?
Hann hló og sagðist aldrei hafa trúað á þig.
En hann sagði mér að þú hefðir frelsað sig í annað sinn.
Ég vil ekki vera of ákafur en þetta er stór stund fyrir mig.
Berg er Neo-fræðingurinn okkar.
Hvað þá?
Það eru ansi margir eins og ég, dálítið helteknir af lífi þínu.
Ég hefði ekki þekkt Mótalið þitt án hans.
Þegar þú treystir þér hef ég milljón spurningar.
Ég líka. Byrjum á þessum.
Allt í lagi.
Heilsið honum.
Þetta er Cybebe.
Þetta er Octacles.
Þetta er Lumin8.
Eru Vélar í okkar liði núna?
Þau vilja láta kalla sig vélverur frekar en Vélar.
Koma þín til Vélveruborgarinnar gjörbreytti heimi þeirra.
Ég átti við það.
Þú breyttir nokkru sem enginn taldi mögulegt.
Hvað "okkar lið" þýðir.
Cybebe og Octacles hættu lífi sínu fyrir þig.
Takk fyrir.
Hvers vegna?
Það vilja ekki allir stjórna.
Og það vilja ekki allir frelsi.
Hvað er þetta?
Útmyndunar-eindariti. Frekar nýleg tækni.
Gefur forritum aðgang að heiminum.
Innan marka.
Mörkin eru ríki þeirra takmörkuðu.
Morfeus.
Takk fyrir.
Minn var heiðurinn.
Ja hérna.
Hvernig virkar þetta?
Meðseglunarsveiflur.
Ég get halað niður handbók fyrir þig.
-Endilega. -Niðurhal var skemmtilegt.
Nú snýst allt um handbækur og greiningu.
Má ég spyrja þau að einu?
Þegar þið aftengduð mig, var annað hylki þarna?
Já, við greindum gögnin.
Gæti verið Trinity.
Það er hún.
Ég átti von á þessu samtali.
Þetta var ekki dæmigerður björgunarleiðangur.
Þú varst í skrýtnum turni sem Cybebe hafði aldrei séð. Nú er hún útlæg.
Við fengum einn séns til að ná þér.
Þótt Trinity væri þarna og vildi losna
kunnum við ekki að frelsa hana.
Eins og er.
Enginn trúði að við fyndum hann
en það tókst.
Jæja þá.
Við kunnum ekki að frelsa hana eins og er.
Skipherra, nálgumst öryggissvæðið.
Við erum komin.
Til Zion?
Fáðu þér sæti.
Þetta er Hanno. Besti flugmaður flotans.
Ansi margar vélverur eru betri en ég.
Mnemosyne, þú mátt lenda. Velkomin heim.
Takk, stjórnstöð.
Við klessum á.
Hershöfðinginn vissi að við gætum ekki sigrað Verðina.
Við lærðum að fela okkur betur.
Velkominn til Íó.
Íó.
Þetta virðist svo raunverulegt.
Líf-himinn.
Virkar eins og gróðurljós.
Miklu flóknara en það.
Nýtir vatn úr skorpunni til að vetnisblanda loftið.
Kemur jafnvægi á umhverfið og serótónínvirkni okkar.
Þar að auki
er fallegt að horfa á þetta.
Ólíkt þessu.
Hershöfðinginn hefur sent móttökunefnd.
Fjandinn hafi það.
Þetta ert þú.
Niobe?
Nokkrum hrukkum ríkari og tönnum fátækari
en nógu vitur til að vita að ég veit ekki neitt.
Ég átti alls ekki von á þessu.
Ekki ég heldur.
Ég sagði að hann væri á lífi.
Þú og áhöfnin hafið verið kyrrsett.
Leyfðu mér að útskýra.
Reglurnar eru til að vernda okkur öll.
Afsakaðu. Ég sá tækifæri og óttaðist að missa af honum.
En allir hafa beðið svo lengi.
Við fundum Hinn eina.
Ég trúi ekki á Hinn eina.
Hef aldrei gert.
Ekki?
Ekki ég heldur.
En áður fyrr treystirðu mér fyrir skipinu þínu
gegn skipunum Ráðsins.
Þá var veröldin önnur.
Við vorum öðruvísi.
Farið í skipakvína.
Hreinsið Mnemosyne vandlega
og lokið aðgangskóðum ykkar.
Þú ert leyst frá störfum.
Við þurfum að ræða málin.
Þegar mér barst til eyrna
að þetta gæti verið þú
vissi ég ekki hvernig mér myndi líða á þessari stundu.
Það er gott að sjá þig.
Gott að sjá þig líka.
Töluvert betra en málningarþynnir Dozers.
Já.
Margt hefur breyst.
Nema kannski þú.
Manstu eftir þessu?
Auðvelt að gleyma öllu suðinu sem Fylkið dælir í hausinn á þér
þar til kippt er úr sambandi.
Já.
Ég veit um annað sem framkallar sama suð.
Það heltekur allt
rétt eins og Fylkið.
Stríð.
Ég stóð í víggirðingunni við Hofið.
Ég starði á her Varða
og beið þess að þeir dræpu okkur öll.
En svo fóru þeir bara.
Sagt var að þú hefðir bjargað okkur.
Ég trúði því ekki.
Á hverri nóttu dreymdi mig loftvarnarflauturnar.
En síðan ...
... vaknaði ég og heyrði ...
... þögn.
Ég skammast mín núna.
Ég var svo svartsýn og treg til að trúa því
að heimur án stríðs væri mögulegur.
Þú gafst mér það.
Það var gjöf þín til okkar allra.
Það er gjöf sem ber enn ávöxt.
Hjálpaðu mér á fætur.
Göngum aðeins saman.
Þetta er fallegt.
Þetta er Freyja, yfirgrasafræðingur.
Og þetta er Quillion, yfirtvíundafræðingurinn.
Það er væntanlega óþarfi að kynna gest okkar.
Ekkert fer hraðar en ljósið,
nema slúðrið.
Velkominn í Garðinn, Neo.
Jarðarber?
Við tókum stafrænan kóða úr Fylkinu og umbreyttum í DNA-basaröð.
Vaxa þau hérna?
Það er flókið að bæta erfðamengið til ljóstillífunar með Líf-himni ...
En það er allt að koma.
Smakkaðu það.
Við erum spennt yfir bláberjunum.
Manstu eftir ruslinu sem við borðuðum?
Sullinu sem smakkaðist eins og ryð?
Þetta hefði aldrei verið hægt að rækta í Zion.
Því ekki?
Við þurftum aðstoð vélvera
og gervigreindar á við hann.
Zion var föst í fortíðinni. Föst í stríðsham.
Föst í sínu eigin Fylki.
Þau sáu aðeins fyrir sér átök á milli okkar og þeirra.
Þessi borg var byggð af okkur
og þeim.
Hvað varð um Zion?
Ég hef beðið eftir þeirri spurningu.
Öll vandamálin hófust í Vélaborgunum.
Orkuverin náðu ekki að framleiða næga orku.
Ekkert kallar fram meira ofbeldi en skorturinn.
Í fyrsta sinn
sáum við Vélarnar berjast hver við aðra.
Véfréttin greindi okkur frá nýju afli á uppleið.
Svo heyrðist ekkert frá henni framar.
Morfeus.
Að umsátrinu loknu hlaut hann einróma kosningu.
Æðsti Ráðsmaðurinn.
Hann naut þess embættis.
En þegar orðrómurinn um þetta nýja afl fór að berast
hlustaði hann ekki.
Hann var viss um að afrek þitt væri endanlegt.
Allt þetta fólk trúði stöðugt á kraftaverkin
og það trúði á þig.
Mér þykir það leitt.
Hvernig gat ég vitað að þetta myndi gerast?
Við skildum þetta ekki allt þá.
Ekkert frekar en núna.
Ég kom ekki hingað til að vera til vandræða.
En ég þarf hjálp þína.
Trinity er á lífi.
Þá vaknar önnur spurning.
Því héldu þær henni á lífi?
Ég get ekki svarað því.
En ef ég get mögulega frelsað hana
verð ég að reyna.
Þótt þú stofnir lífi allra í þessari borg í hættu?
Því miður, Neo.
Ég læt það sem kom fyrir Zion ekki koma fyrir Íó.
Vonandi fyrirgefurðu gamalli konu fyrir að senda þig með Sheperd
þar til við skiljum betur hvað er á seyði.
Lokarðu mig inni rétt eftir að ég varð frjáls?
Ég veit að það virðist ekki sanngjarnt.
Ekkert frekar en að eldast.
Samt kvarta ég ekki.
Fyrirgefðu.
Ég hef aldrei hitt goðsögn áður.
Neo.
Sheperd.
Klikkað. Þú ert raunverulegur.
Raunverulegur.
Kemur þetta orð aftur.
Fólk talar mikið um gömlu dagana.
Um þig og vírus-útsendarann.
Umsátrið um Zion.
Þá var allt einfaldara.
Fólk vildi vera frjálst.
Nú er öldin önnur.
Stundum finnst mér eins og fólkið hafi gefist upp.
Að Fylkið hafi sigrað.
Þú ferð hingað.
Ég verð að spyrja þig að einu.
Gastu virkilega flogið?
Svalt.
Morfeus.
Hún sendi þig í Garðabrúðuturn.
Útsýnið er samt gott.
Hvað varð um Bugs og þau hin?
Þau ættu að vera að hreinsa skipið með tannbursta.
Ættu að vera?
Þau gætu verið klár
og beðið þess að þú ákveðir hvort þú vilt vera í varðhaldi
eða strjúka og finna Trinity.
Það er ekkert val.
Hvað gerum við, hershöfðingi?
Bugs er enn jafn sjálfstæð og daginn sem þú frelsaðir hana.
Þetta er ekki sjálfstæði.
Þetta er uppreisn.
Svona nú, Be.
Ég veit hvað þér fannst sárt að læsa hann inni.
Rétt eins og ég veit að á einhvern hátt
er það léttir að losna við hann.
Við höfum unnið hörðum höndum að því að tryggja öryggi Íó.
Ég óttast þetta.
Þarna er hún.
Á brúnni.
Fann hana.
Sjúkt hvernig Svipmótið virkar.
Við sjáum leiftur af henni eins og hún er
en þessi lestur ...
Samkvæmt kóðanum er hún hrein blápilla.
Þetta er erfið spurning en ég verð að spyrja.
Hvað ef hún er ánægð þarna?
Hvernig lásuð þið mig?
Nákvæmlega eins og hana.
Förum á útsendingardýpi.
Takk fyrir hjálpina.
Flest okkar eru hér þín vegna.
Og eini sénsinn til að friða hershöfðingjann
er ef þú finnur mójóið þitt.
Hvað ef ég get ekki orðið eins og ég var?
Þá erum við í djúpum skít.
Tvær mínútur.
Tvær mínútur í útsendingu.
Inn á hótelherbergi.
Ætti að vera öruggt.
Gáttin er opin.
Í vöruskemmu nálægt verkstæðinu hennar.
Allt krökkt af bottum.
Förum af stað.
Hvernig líst þér á hann?
Ég hafði áhyggjur af aldrinum í fyrstu.
En skeggið og hárið ...
-Svínvirkar fyrir mig. -Fíflið þitt.
Er hann "Hinn eini"?
Allir hinir í áhöfn hans dóu.
Já, hann á eftir að kosta okkur öll lífið.
Alltaf svo fyrirsjáanlegur.
Smith.
Smith? Hinn eini sanni?
Þetta er galið.
Svo margar kenningar um þá
og þarna standa þeir.
Furðulegur kóði.
Hann er eins og útsendari en samt ekki.
Sýnum nú skynsemi.
Hvernig fannstu okkur?
Þú kunnir aldrei að meta samband okkar.
Ekki eins og Greinandinn.
-Hver? -Læknirinn minn.
Hann gerði tengsl okkar að hlekkjum.
Er það ekki augljóst?
En þessi ásýndarkóði fór alveg með mig.
Skil ekki enn hvernig hann gerði þetta.
Þú breyttist í lúða með skalla.
Sprenghlægilegt.
En ég
varð enn fullkomnari.
Kannski eru bláu augun einum of.
Hvað finnst þér?
Hvað viltu, Smith?
Ég á mér drauma, Tom.
Stóra drauma.
Einkum ofbeldisfullar hefndarfantasíur
en til að uppfylla drauma mína þarf að halda þér frá þínum.
Það kallar á átök.
Óhjákvæmilega?
Ekki endilega.
Þú heldur þig bara fjarri Fylkinu og lætur mig um lækninn.
Taktu hann. Ég kom vegna Trinity.
Það er vandamálið, Tom.
Hann vissi að þú kæmir, eins og ég.
Trúðu mér.
Þú ert ekki tilbúinn.
Skipherra, nú opnast gáttir á lægri tíðnum.
Ég vil ekki fá ól hans um hálsinn aftur.
Ég fann gamla kunningja þína.
Bugs!
-Útlagar. -Voru þeir ekki hreinsaðir?
Þú?
Þetta ert þú!
Eftir öll þessi ár. Ég trúi þessu ekki.
Guð minn góður.
Þú stalst lífi mínu.
Mervíkingurinn á við að staða þeirra er svipuð minni.
Þau endurheimta líf sitt aðeins ef þú deyrð.
Náið honum!
Þú eyðilagðir
allt í sjúgandi silkirassheiminum.
Við áttum þokka.
Við áttum stíl.
Við áttum samtöl!
Ekki þetta ...
List, kvikmyndir og bækur voru miklu betri.
Frumleikinn skipti máli.
Þú færðir okkur Fés-Zucker-sugur
og Sófaflix-loftslags-Wiki-piss-og-skít.
Ég kann enn kung fu.
Neo!
Eins og í gamla daga.
Neo.
Ég var að hugsa um okkur, Tom.
Um tvíundirnar sem móta eðli allra hluta.
Einn og núll.
Ljós og myrkur.
Val eða skort á vali.
Anderson og Smith.
Þú glataðir einhverju, Tom.
Þú ert ekki eins og þú varst.
Það er satt.
Vel gert.
Takk.
Koma svo, Neo.
Skipherra. Ertu ómeidd?
Já, hvar er Neo?
Smith drepur hann.
Hvar?
Mér líður illa yfir þessu, Tom.
Þú varst sá sem frelsaðir mig
aftur.
Þú skilur manna best af hverju ég sný ekki aftur.
Hefðir átt að hlusta á mig.
Nú sérðu hana aldrei framar.
Hvað var þetta?
Þetta var Neo.
Mójóið rís.
Er allt í lagi?
Já.
-Þetta kallar á svar. -Útgönguleiðir klárar.
Þessu er ekki lokið!
Ég fæ framhald með eigin hliðarsögu!
Við ættum að fara.
Ég get það ekki.
Ég verð að tala við hana.
Útlagarnir voru eldri en þú og við réðum varla við þá.
Viltu gera þetta núna?
Ég meina ...
... það er hörmung að sjá þig.
Guð minn góður. Hvað gerðist?
Ég lenti í slysi.
Kush, hringdu í lækni.
Það er óþarfi.
Ég hef nauman tíma.
Ég vissi ekki hvort ég sæi þig aftur.
Eftir samtal okkar áttaði ég mig á því
að líf mitt væri ekkert líf.
Á ákveðnum tímapunkti hætti ég að leita að einhverju raunverulegu.
Bíddu.
Eitthvað hefur gerst.
Ég leitaði þín á kaffihúsinu.
Vissi ekki hvort þú hefðir verið ímyndun.
En í nótt dreymdi mig draum.
Í draumnum varstu umkringdur lögregluþjónum
sem byrjuðu að elta okkur.
Okkur?
Þú sast á hjólinu með mér.
Hvernig endaði þetta?
Ekki vel.
Mig hefur dreymt drauma sem voru ekki aðeins draumar.
Áttu við draum sem rættist?
Loksins getum við talað eins og fullorðnir menn.
Ég þoli ekki að ljúga svona. Það er svo lýjandi.
Við Tiff höfum beðið eftir þér
heila eilífð.
Déjà vu, ekki satt?
Þýðir ekki. Þú snýrð ekki á tímann.
Þetta spólast til baka hraðar en þú getur deplað auga.
Þú gafst mér hugmyndina.
Ég skal koma takmarki okkar fyrir í einu orði.
Skottími.
Ég veit, kaldhæðnislegt
að nota það sem skilgreindi þig til að stjórna þér.
Ég fylgdist svo vel með þér
en samt fannstu leiðina út.
Snjall api, að nota Mótalið.
Ég er of bjartsýnn en þetta gæti verið fyrir bestu.
Skinnið lítur ágætlega út núna.
Það gæti verið erfitt að heyra þetta
eftir allt sem þú gerðir.
Sársauki og þjáning
til að komast að því að heimurinn endaði ekki með þér.
Óvænt ánægja.
Ég var á staðnum þegar þú dóst.
Ég sagði við sjálfan mig: "Þetta er frávik allra frávika."
En stórkostlegt tækifæri.
Fyrst þurfti yfirvaldið að leyfa mér að endurvekja ykkur.
Hvers vegna hana? Kem að því. Hún heyrir ekkert í mér.
Það var brjálæðislega dýrt að endurlífga ykkur.
Eins og að taka hús í gegn.
Miklu tímafrekara og dýrara.
Ég hélt að þú yrðir ánægður að lifna við.
Alrangt.
Vissirðu að von og örvænting væru næstum eins í kóðanum?
Við reyndum árum saman
að virkja frumkóðann þinn.
Ég var að gefast upp þegar ég áttaði mig á því ...
Trinity.
... að þú varst aldrei einn.
Sitt í hvoru lagi eruð þið lítils virði.
En eins og sýrur og basar eruð þið hættuleg blanda.
Í öllum hermingum þar sem þið náðuð saman
gerðust slæmir hlutir.
Neo!
En ef mér tókst að halda ykkur nálægt hvort öðru
en ekki of nálægt
uppgötvaði ég svolítið ótrúlegt.
Forveri minn dýrkaði nákvæmni.
Fylkið hans snerist allt um smáatriði og jöfnur.
Hann þoldi ekki mannshugann.
Hann skildi ekki að ykkur væri skítsama um staðreyndir.
Allt snýst um hugarburð.
Eini heimurinn sem skiptir ykkur máli er hérna uppi.
Og þið trúið ótrúlegustu hlutum.
Hvers vegna?
Hvað fullgildir og raungerir hugarburð ykkar?
Tilfinningar.
Leyfðu mér.
Kush er einn minna manna.
Þeir eru alls staðar.
Óþolandi að klóna útsendara yfir kopartoppa.
Mun skilvirkara að fylla allt af þeim.
Auk þess er sveimurinn sjúklega skemmtilegur.
Vel af sér vikið.
Veistu hvers vegna þú færð martraðir?
Hvers vegna heilinn í þér pyntar þig?
Þannig tekst okkur að hámarka afköst ykkar.
Það virkar svona.
Nei, nærðu að stöðva kúluna?
Aðeins ef þú kæmist hraðar.
Það er málið með tilfinningar.
Auðveldara að stjórna þeim en staðreyndum.
Í ljós kom, í Fylkinu mínu,
að því verr sem við komum fram við ykkur og ráðskumst með ykkur
þeim mun meiri orku framleiðið þið.
Það er galið.
Ég hef aukið afköstin árlega síðan ég tók við.
Það besta er að mótstaðan er engin.
Fólkið er kyrrt í hylkjunum,
kátara en svín í skít.
Lykillinn að öllu?
Þú.
Og hún.
Þið þráið það sem þið eigið ekki en óttist að missa það sem þið eigið.
Hjá 99,9% jarðarbúa er þetta skilgreiningin á veruleikanum.
Þrá og ótti, elskan.
Gefum fólkinu það sem það vill, ekki satt?
Hún er eina heimilið þitt, Thomas.
Komdu heim áður en eitthvað hræðilegt gerist.
-Bugs! -Heyri í honum.
-Trinity. -Ekki kalla mig það.
Fyrirgefðu.
Ég verð að fara.
En ég kem aftur.
Neo, forðum okkur.
-Verðir? -Verra.
Hershöfðinginn skipaði mér að gæta skipsins.
Eltirðu okkur?
Líttu á langdræga skannann.
Smokkfiskar fínkemba svæðið.
Það er rétt.
Bíðið hér og deyið eða farið fyrir herrétt heima.
Kallarðu það val?
Sheperd hefði átt að láta smokkfiskana ná þér.
Ég er of gömul fyrir hundleiðinleg réttarhöld.
Niobe, ekki álasa Bugs.
Haltu þér saman,
kallaðu mig hershöfðingja
og sviptu ekki fyrrverandi skipherrann sjálfsákvörðunarvaldinu
sem hún nýtti af sinni einstöku skammsýni og heimsku.
Skammsýni?
Þú hugsar meira um að rækta ávexti en að frelsa fólk.
Deilum ekki um þetta aftur.
Það er ekki deila heldur staðreynd.
Þú gafst upp á fólkinu.
Ég skal segja þér hverju ég gefst upp á
en það ert þú.
Sheperd, komdu henni burt.
Hershöfðingi.
Niður með vopnin.
Kujaku er vinur.
Halló, vinur.
Allt í lagi.
Hann?
Hershöfðingi.
Takk fyrir að hitta mig.
Ég hugsaði að ef einhver gæti komið lagi á alla þessa óreiðu
þá værir það þú.
Komdu sæll, Neo.
Ég þekki þig.
Ég reyndi að hafa auga með þér.
Hvers vegna?
Við hittumst fyrir löngu.
Góðan daginn.
Sati.
Faðir minn vissi að við myndum hittast aftur
en hefði viljað betri kringumstæður.
Óbein aðkoma hans að örlögum þínum
var helsta eftirsjá hans í lífinu.
Ég skil þetta ekki.
Faðir minn sá um að hanna Frávikshýsið.
Hvað segirðu?
Hann hannaði endurlífgunarhylkin
þar sem Neo og Trinity var haldið.
Mér þykir það leitt.
Vissirðu hvað kom fyrir hann?
Vissirðu að þau Trinity væru bæði á lífi
og sagðir mér það ekki?
Ég efaðist stundum um ákvörðun mína, Niobe.
En Íó þarfnaðist þín.
Borgin varð að byggjast upp fyrir þjóðir okkar beggja.
Hefði ég sagt þér allt
hefðirðu þurft að taka erfiða ákvörðun.
Vinir mínir
leyfa mér að taka eigin ákvarðanir.
Ef þetta voru mistök
biðst ég innilegrar afsökunar.
Því ertu hérna núna?
Flótti Neos gerði Fylkið óstöðugt.
Frávikshýsið fær eingöngu orku frá Trinity.
Öryggisbúnaður er tilbúinn til að færa Fylkið aftur í fyrra horf.
En Greinandinn tafði það.
Hann sannfærði yfirvöld um að þú kæmir sjálfviljugur.
Því sagði hann það?
Ef ég fer ekki til baka drepur hann Trinity.
Val á milli þess að snúa aftur í hylkið
eða þola dauða Trinity aftur.
Hvort myndirðu velja?
Ég sný aftur.
Greinandinn þekkir þig vel
en sú þekking gerði hann óvarkáran.
Þegar þú straukst hefði hann átt að losa sig við Trinity.
Það hefði komið í veg fyrir einstaka tækifærið
sem okkur býðst núna.
Fyrir nokkrum tímum
hefði enginn getað sannfært mig um það
að ég myndi standa hérna og reyna að útskýra sendiför
sem er svona brjálæðisleg.
Hvað ertu að gera?
-Bjóða mig fram. -Nei.
Þú ert eini skipherrann sem ég skipa að fara.
Nú þarftu ekki að skipa mér því ég býð mig sjálf fram.
Ég þarf tvo í viðbót.
Eruð þið gengin af göflunum?
Þið vitið ekki hvað þetta er.
Hershöfðingi, við þekkjum þig.
Ef þú segir að þetta sé mikilvægt vill ekkert okkar vera eftir.
Takk fyrir.
Verið sterk og gangi ykkur vel.
Trinity er í Frávikshýsinu í þessum senditurni.
Leiðirnar sem við notuðum fyrir Neo eru lokaðar
og her Varða vaktar turninn.
Launung skiptir sköpum.
Ef við vekjum ekki eftirtekt
verður fyrsti hlutinn auðveldastur.
Að fara yfir Fósturakrana, laumast í gegnum orkuver
og klífa tveggja kílómetra turn með þúsundum Varða?
Er það auðveldast?
Nákvæmlega.
Við þurfum bara að sannfæra einhvern sem gerir það daglega
um að taka okkur með.
Fimmtíu metrum undir Frávikshýsinu er lag af líknarbelgjarsíum.
Lítill sexhyrndur stokkur er falinn við brúnina.
Stokkurinn er loftinntak fyrir blóðkornabreytinn
sem dælir súrefni í lífgelið í hylki Neos.
Ég skil.
Útmyndanið liðast upp gamla naflastreng Neos.
Hvað gæti klikkað?
Þegar Morfeus kemst inn notar hann kerfisstjórann
til að opna hreinsilögnina og losa kvörnina.
Til að aftengja líkama Trinity
á meðan hugurinn er í Fylkinu
þarf ég annan mannsheila fyrir hjáveituna.
Neo verður með Greinandanum
þannig að eini hugurinn sem er nógu líkur
er þinn.
Gat nú verið.
Takk, Cybebe.
Þarf Trinity að taka rauðu pilluna?
Við Kujaku flytjum vitund hennar yfir í skipið
svo það er ekki nauðsynlegt
en þetta verður samt að vera hennar val.
Ef við sækjum hana ringlaða eða ósannfærða drepur það hana líklega.
Jafnvel þótt hún vilji þetta.
Skipar Greinandinn ekki Vörðunum að stöðva þig?
Hann gerir það.
En ef þetta virkar skiptir það ekki máli.
Því ekki?
Því að við verðum farin.
Sá sem hugsar svona til enda hlýtur að hafa ástæðu.
Þegar faðir minn sá hvernig Frávikshýsið yrði notað
sendi hann mér teikningarnar leynilega.
Greinandinn komst að svikum hans
og lét hreinsa foreldra mína.
Ég hefði líka verið myrt án aðstoðar Kujakus.
Ég syrgi þau hvern einasta dag.
Ég hef beðist fyrir um þennan dag mjög lengi.
Nálgumst útsendingardýpi.
Ég vil að þú vitir að ég er hérna hennar vegna.
Ég vildi alltaf vera óttalaus eins og Trinity.
En ég sá viðbrögð hennar á verkstæðinu og ég ...
Þú veltir fyrir þér hvort mér skjátlist.
Hvað ef við erum of sein?
Ef hún er ekki Trinity lengur?
Ég trúði því aldrei að ég væri "Hinn eini".
En hún trúði því.
Hún hafði trú á mér.
Nú þarf ég að hafa trú á henni.
Hérna flækist þetta.
Hefurðu gert svona aðgerð áður?
Ekki enn.
Nú byrjar það.
Velkominn heim.
Ég vil bara tala við hana.
Áttu við Tiff?
Ef þú kemur aftur getið þið talað eins og þú vilt.
En hinn myndarlegi Chad gæti verið ósáttur við það.
Ef hún segir mér að þetta sé það sem hún vill
þá sigrar þú.
Virkilega?
En ef hún vill mig
sleppirðu okkur báðum.
Því ætti ég að gera nokkuð svo heimskulegt?
Fólkið í áhöfninni aftengir mig
frekar en að leyfa þér að ná mér aftur.
Ef þú vilt halda Fylkinu
er þetta eini sénsinn.
Hvernig veit ég að þau taki þig ekki úr sambandi hvort sem er?
Eins og ég veit að þú leyfir okkur að fara héðan.
Allt í lagi.
Ég er hrifinn af prófum.
Leyfum Tiff að ákveða.
Svona.
Hjáveitan er klár.
Hvað nú?
Við bíðum.
Er ekki klikkað að koma alla þessa leið og fara án hennar?
Við virðum hennar ákvörðun.
Ef hún segir nei
hvað verður um Neo?
Á þessum tímapunkti er erfiðasta ákvörðunin í lífi Neos
ekki í hans höndum.
Ég sá þetta í draumnum.
Ef ég væri Véfréttin gæti ég kannski útskýrt það.
Véfréttin.
Í leiknum þínum?
Þetta er ekki leikur.
Guð minn góður.
Þegar þú varst farinn fór ég heim
og spilaði leikinn.
Ég hugsaði stöðugt
hvers vegna er þessi saga eins og minning?
Að einhverjum hluta ...
... líður mér eins og ég hafi beðið þín alla ævi.
Sá hluti hugsar bara:
"Hver fjárinn tafði þig?"
Ég hef ekkert einfalt svar.
Kannski óttaðist ég þetta.
Óttaðist hvað gæti gerst.
Óttaðist að særa þá einu sem ég hef elskað.
Ég vildi að ég væri sú sem þú heldur.
En líttu á mig.
Ég get ekki verið hún.
-Mamma! -Komdu, mamma!
-Mamma! -Það er Callie.
Er þetta raunverulegt?
-Komdu með okkur. -Flýtum okkur.
Heyrðu, Tiff.
Ég skil þetta ekki en gott að við fundum þig.
-Hún varð fyrir bíl. -Svo skrýtið.
Hún elti þig.
Hún fer í gifs. Komdu.
Læknirinn lofaði bata.
Komdu með á sjúkrahúsið.
Það er um seinan.
Ég skil.
-Komdu nú, Tiff. -Komdu.
Hvað nú?
Neo skjátlaðist.
Tiffany.
Tiffany, þú verður að koma með okkur.
Tiffany!
Viltu drullast til að hætta að kalla mig þetta?
Ég hata þetta nafn.
Ég heiti Trinity
og þér er hollast að sleppa mér.
Neo!
Trinity!
Fjandinn.
Náið henni út. Núna!
Þvílíkt klúður.
Mín mistök. Hefði ekki átt að ýta á hana.
Konur voru svo auðsveipar.
Þú veist að það er ekki séns að ég sleppi ykkur.
Það má ekki gerast.
Þannig að þetta verður déjà vu enn á ný.
Hún deyr
og það er þín sök.
Lygar, lygar og fleiri lygar.
Smith?
Hvernig er heimurinn ef forritum er ekki treystandi?
Hvernig ...
Við Tom eigum meira sameiginlegt en þú heldur.
Þegar hann losnaði varð ég nokkurn veginn
frjáls til að vera ég.
Já!
Trinity?
Ertu tilbúin?
Já.
Æ, nei.
Rústið henni. Rústið henni!
Nei.
Stöðvið þau.
Haldið þið að þessu sé lokið?
Læsið öllu. Virkið sveiminn.
Hér lýkur óvæntu bandalagi okkar.
Veistu hver er munurinn á okkur?
Hver sem er hefði getað verið þú.
En ég hef alltaf verið hver sem er.
Hvað gerðist?
Hvað?
Nei! Áfram! Áfram!
Komið ykkur burt!
-Hversu slæmt? -Alslæmt.
Já, þetta er slæmt.
Kanntu enn að fljúga?
Það gerist ekki.
Neo! Komdu á bak.
Calliope, sjáðu um þau særðu.
Öll hin fylgja þeim!
Hvernig líður henni?
Lífsmörkin eru góð.
Merkið hennar er sterkt.
Vel gert, skipherra.
Nú vantar bara kraftaverk.
Ég hata botta.
-Komdu okkur burt. -Ég reyni.
Allt læsist. Þetta er sveimur.
Aldrei séð annað eins.
Hvað er þetta, Seq?
Hvað er að?
Hvað ertu ...?
Hann notar botta sem sprengjur.
Fjandinn!
Lexy?
Sheperd er í vanda.
Tengdu mig.
Ég næ þér kannski ekki út.
Nei!
Hvað eru þau að gera?
Smala þeim á drápssvæði.
Skipherra, flýttu þér.
Þraukaðu, Lex.
Lexy!
Þarna eru þau!
Lex.
Bugsy.
Fjandinn, já!
Seq, hvar er Neo?
Þetta er slæmt. Þau eru föst.
Stefna upp á þak.
Tvísýnir kippir. Hún deyr ef hún kemst ekki út.
Þetta er svo fallegt.
Ég man eftir þessu.
Ég man eftir okkur.
Draumnum lauk hérna.
Við getum ekki snúið aftur.
Við gerum það ekki.
Ná þau stökkinu?
Ég geri þetta ekki.
Gerir þú þetta?
Bless.
En dramatískt.
Tiffany?
Það var einkahúmor.
Bara til skemmtunar.
Til skemmtunar?
Eins og þetta?
Allt í lagi, ái.
Ef þú þoldir ekki nafnið
því hlýddirðu svona lengi eins og þæg tík?
Já, hann átti þetta skilið.
Hafðu hemil á henni.
Þetta var fyrir að nota börn.
Við höfum nokkrar spurningar.
Þú reyndir að virkja öryggisbúnað.
Yfirvaldið reyndi það.
En án stjórnar á frumkóða ykkar
vissi ég að það væri ekki hægt.
Því hreinsar yfirvaldið þig ekki?
Því að ég þekki kerfið.
Ég þekki mannfólkið.
Og ég þekki ykkur.
Nú eruð þið ánægð með það sem þið gerðuð.
Þið megið vera það. Sigur. Bravó.
En hvað nú?
Komuð þið til að semja við mig?
Þið þykist hafa öll tromp á hendi
því þið getið gert hvað sem er hérna.
Gerið það endilega.
Endurskapið þennan heim og njótið þess.
Þekið himininn regnbogum.
En þetta er málið.
Fólkssauðirnir fara hvergi.
Þeim líkar þessi heimur.
Þeir kæra sig ekki um tilfinningasemina.
Þeir vilja ekki frelsi eða valdeflingu.
Þeir vilja láta stjórna sér.
Þeir þrá öryggi vissunnar.
Það er, þið tvö í hylkjunum ykkar,
meðvitundarlaus og alein eins og þau öll.
Við komum ekki til að semja um neitt.
Við ætlum að endurmóta heim þinn.
Gera nokkrar breytingar.
Sniðugt að þekja himininn með regnbogum.
Til að minna fólk á getu frjáls huga.
Svo auðvelt að gleyma.
-Hann auðveldar það. -Svo sannarlega.
Hann ætti að velta því fyrir sér.
Áður en við byrjum ákváðum við að þakka þér fyrir.
Þú gafst okkur nokkuð sem við töldum okkur aldrei fá.
Hvað er það?
Annað tækifæri.
HANDA MÖMMU OG PABBA "ástin er upphaf alls."
Með ást og þökkum til SÖRUH & PIPPU
Þýðandi: Jóhann Axel Andersen
Sættið ykkur við það. Kvikmyndir eru dauðar.
Tölvuleikir eru dauðir.
Frásagnir? Dauðar.
Miðlar snúast um taugaviðbrögð og skilyrðingu.
Um hvað eruð þið að tala?
Kattamyndbönd.
Við þurfum að setja saman röð af kattamyndböndum
sem við köllum "Fressið".